Rossiya mudofaa vaziri Sergey Shoyguning aytishicha, butun Tinch okeani floti to‘satdan tekshiruv doirasida ogohlantirildi va yuqori shay holatga keltirilmoqda. Foto: Global Look Press Tekshiruvdan maqsad, Shoyguning so‘zlariga ko‘ra, «qurolli kuchlarning potensial dushman tajovuzkorligini qaytarish vazifalarini hal qilish qobiliyatini oshirish». Harbiy xizmatchilar dengiz kuchlarining zarba berish guruhlari va shartli dushmanning yerdagi nishonlarini yo‘q qilish uchun torpedo, artilleriya va raketadan otish mashqlarini bajaradilar. RF Qurolli kuchlari Bosh shtabi boshlig‘i Valeriy Gerasimov tekshiruv uch bosqichda o‘tkazilishini ma’lum qildi va strategik suvosti kemalarining qurol ishlatishga tayyorligini alohida nazorat qilishni topshirdi.